
Hajnal

A csongrádi művésztelep nagyban meghatározta az idei munkásságomat. Losonczy István és Ádám Zoltán tanár urakkal töltöttünk el néhány napot a Tisza parti városkában. Losonczy István akciófestészetet rendezett a számomra, minek következtében megszületett a Ligeten túl című képem. Ennek eredményeképpen indult el az elképzelés a következő alkotásaimról.
 A tanév elején Pécsre visszatérve egyértelművé vált a programom. Neki álltam nagyobb méretben újraértelmezni a művésztelepen megtapasztaltakat. Háromszor futottam neki a    témának, s minden próbálkozásom magában rejtette a következő kép kérdését.
 Színek, formák, egyszerűségével és a munkafolyamat tudatos előkészítésével kezdtem foglalkozni. A Délben című képem az első a sorozatban. A  második tagja a Hajnal  kapcsolja össze a Délben és az Éjszaka című képet.
Kevésbé elkülönült formák jellemzik, mint az utána készült Éjszaka című képet, viszont határozottan lazább folt rendszerrel oldja meg az előtte készült Délben című képnél, azt a problémát, amit a sorozat  többi tagja is. Az előre kikevert, egymáshoz hangolt színek nagymértékben hozzájárulnak a gyors festési folyamat eredményességéhez 
Különféle dimenziók megnyitása a legegyszerűbb eszközök fölhasználásával, és a jól megtervezett munkafolyamat előkészítése és az "együléses"festés váltak irányt adó elveimmé.
      

            Ligeten túl                               Délben                             Hajnal                              Éjszaka
 
 
 
 
 
 
 
                
 
 
 
 



